Ametzolako geltokia

**Ametzola** Euskal Herriko Bizkaiko tren eta autobus geltoki bat da, Bilbo udalerriko Ametzola auzoan kokatuta dagoena.

Geltokia 1998ko maiatzaren 29an ireki zen.

## Egoera 
Geltokia honako burdinbide hauen ibilbidearen zati da:

* : 1,400 kilometro-puntua
* : 1,400 kilometro-puntua
* : 1,167 kilometro-puntua
* : 1,167 kilometro-puntua

## Sarbideak 
*  Gordoniz kalea / Burdinbidearen hiribidea
*  Gordoniz kalea, 49

### Irisgarritasuna 
Nahiz eta sarbideak irisgarriak izan, nasa eta trenaren arteko tartea dela eta Renfeko Aldirien geltokia ez da irisgarria. Arartekoak argitaratutako irisgarritasuna eta garrioaren ikerketa-diagnosiaren arabera, «*Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu, nasaren muturretik trenaren plataformara arteko tartea handiegia baita*», eta «*Burdinbide zerbitzuen eragileak ez dio Mugikortasun Urriko Pertsona erabiltzaileari bermatzen ibilgailutik igo edota jaistea*.»

## Historia 
### Ametzolako proiektua 
Bilbao Ría 2000 erakundeak Trenbidearen Hegoaldeko Saihesbidea egitearekin batera Ametzolako geltokia eraiki zuen. Interbentzio horren helburuetako bat Irala eta Errekalde auzoen inguruan zeuden trenbide lursail handiak hirigune bihurtzea zen. Hala, trenbideek sortzen zituzten mugak desagertarazi nahi ziren, horien ordez pasealekuak eta berdeguneak eginez, hiria saretuz eta baita etorkizunean eraikiko zen Bilboko tranbiari bide emateko ere.

Garaian Ametzolan zama-garraioentzako geltokia besterik ez zegoen, lurgaina trenbidez josita zegoela. Gunea estali eta gainean Ametzolako parkea proiektatu zuen Javier López Chollet arkitektoak, 1998ko irailaren 25ean ireki zena. Parkearen inguruan 900 etxebizitza eraiki ziren, hiriguneari jarraipena emanez. IMB arkitektura estudioak Ametzolako geltokia diseinatu zuen, bestibulu eraikin bakar batean Renfeko Aldirien eta Feveren tren zerbitzuak bilduz.

Sarbide nagusia Gordoniz kalearen eta Burdinbidearen etorbidearen arteko gurutzaduran dagoen beira eta burdinezko eraikin batean dago. Barruan, maila ezberdinetan, Feve eta Aldirien nasak daude, non trenen zaratak ahultzeko sistema berritzailea instalatu baitzen. Maila bakoitzean izkineko bi nasa daude, zeinetatik bina trenbide pasatzen diren. Aldirikoen eta Feveren zerbitzuak banatzen dituen horman, Bizente Larrearen *Ametzola* izeneko eskultura instalatu zen.

Gainera, zamak garraiatzen dituzten trenentzako trenbide saihesbidea ere eraiki zen, bidaiarientzako geltokiaren kanpoaldetik pasatzen dena eta Miribillako geltokiarekin lotuta dagoena.

Kanpoan, Trenbidearen etorbidean zehar, geltokiak argiztatzen dituzten argizulo serieak daude, horietariko serie bat, alegia, Feveren nasen gainean kokatzen dena, Ametzolako parkeko mugan dagoen aterpea ere sortzen duela.

Burdinbidearen etorbidetik jarraituz, 2003an Renfeko Aldirien nasetara heltzen den bigarren mailako sarbidea eraiki zen, eskaileraz zein igogailuz hornitua.

Geltokia igogailu, txarteldegi, balioztatze makina eta 2017tik desfibrilagailuz ere hornituta dago.

### 2013ko sutea 
2013ko irailaren 25ean geltokia hustu eta ordu batzuz Abando eta Olabeagako geltokien arteko trenbide tartea moztu behar izan zen, Ametzolako geltokiaren inguruan sute bat gertatu ondoren.

8:30etan ADIFek kudeatzen duen trenbidean, Ametzolako geltokiaren ondoan, tunelaren estaldura katenaria gainera erori eta keak sortzen hasi zituen, segurtasun protokoloa aktibatuta, geltokia hustu eta aipatutako trenbide tartea zerbitzuz kanpo utzita. 9:45ak aldera zerbitzua berrezarri zen.

## Geltokia 

## Zerbitzuak 
### Eskualdeko trenak 
### Aldiriko trenak 
### Hiriko autobusak 

## Erreferentziak 
## Ikus, gainera 
* Administrador de Infraestructuras Ferroviarias
* Renfe Operadora
* Renfe Feve

## Kanpo estekak 
* ADIF enpresako web gunea
* RENFE enpresako web gunea